**ΟΡΙΑΚΗ ΠΡΟΘΕΣΜΙΑ ΕΡΓΟΥ ΠΡΙΝ ΤΟ Ν.4782/21**

Ημ/νία υποβολής ***26/01/2022***

**Ερώτηση**

Θα ήθελα να κάνω ένα ερώτημα σχετικά με την οριακή προθεσμία πριν το ν.4782/21.

Συγκεκριμένα :

* Την 17-09-2020 υπογράφηκε η σύμβαση έργου με διάρκεια έως 15-1-2021
* Ο ανάδοχος ένα μήνα πριν ,την 11-12-2020 , κατέθεσε αίτημα παράτασης έως την 15-04-2021 που εγκρίθηκε από την Οικονομική Επιτροπής.( άρθρο 147, παρ.10 ν.4412/16)
* Στις 09-04-2021,χωρίς αίτηση του αναδόχου και πριν την λήξη του συμβατικού χρόνου **εγκρίθηκε από την Οικονομική Επιτροπή παράταση έως την 30-05-2021**
* Στις 12-05-2021 με απόφαση Οικονομικής Επιτροπής ( και μετά την σύμφωνη γνώμη του Τεχνικού Συμβουλίου) **εγκρίθηκε 1η συμπληρωματική Σύμβαση.**
* Στις 22-06-2021 **χωρίς αίτηση του αναδόχου εγκρίθηκε** από την Οικονομική Επιτροπή **3η παράταση έως τις 29-07-2021**.

**ΕΡΩΤΗΜΑ:**

το διάστημα από 30-05-2021 έως και 22-06-2021 δηλαδή οι 22 ημέρες (παράταση χωρίς αίτηση αναδόχου)

* είναι το διάστημα της οριακής προθεσμίας το οποίο δεν υπερβαίνει τους 3 μήνες και υπολογίζεται σύμφωνα με την παρ. 7 του αρ. 147 του Ν.4412/2016 ή
* η οριακή προθεσμία που δεν πρέπει να υπερβαίνει τους 3 μήνες αρχίζει από την λήξη της σύμβασης την 15-04-2021;

**Απάντηση:**

* Η «Οριακή¨προθεσμία» δεν ορίζεται με τα συμβατικά τεύχη, αλλά υφίσταται, εκ του νόμου, για κάθε Έργο
* Εφόσον ο ανάδοχος υποβάλλει αίτηση για παράταση της προθεσμίας μέσα στην αρχική συμβατική προθεσμία και για λόγους που δεν οφείλονται στην αποκλειστική του υπαιτιότητα, ως νέα συνολική προθεσμία νοείται πλέον για τον καθορισμό της οριακής προθεσμίας , η αρχική μαζί με την παράταση.
* Η οριακή προθεσμία (για τα εν εξελίξει και, συμβασιοποιημένα προ της 1ης /09/2021, Έργα) μπορεί να εκτείνεται έως το 1/3 του Συμβατικού μαζί με τις εγκεκριμένες παρατάσεις, χρονικό διάστημα (αλλά σε καμία περίπτωση δεν μπορεί να χορηγεί μικρότερη των 3 μηνών)
* Συμβατικός χρόνος, βάσει του οποίου θα υπολογισθεί , κατά τα ανωτέρω η Οριακή προθεσμία, στην εν λόγω περίπτωση αποτελεί ο χρόνος από την ημερομηνία υπογραφής της Σύμβασης έως και την έως την 15-04-2021 (όπως εγκρίθηκε από την Οικονομική Επιτροπή και σύμφωνα με το αίτημα παράτασης που κατέθεσε ο Ανάδοχος).
* Η σημασία της έγκειται στο ότι , μέχρι την εξάντλησή της, η Προϊσταμένη Αρχή μπορεί να χορηγεί και αυτεπαγγέλτως παρατάσεις της προθεσμίας, ενώ στην συνέχεια μπορεί να χορηγήσει προθεσμίας μόνο κατόπιν σχετικού αιτήματος του Αναδόχου. Συνεπώς ορθώς η Οικονομική Επιτροπή ως Προϊσταμένη Αρχή χορήγησε αυτεπάγγελτα τις προαναφερόμενες παρατάσεις, (στο βαθμό που αυτές εκτείνονται έως το πέρας της οριακής προθεσμίας.

**ΣΗΜΕΙΑ ΠΡΟΣΟΧΗΣ:**

* Αν κατά την εξέλιξη του Έργου , η ΠΑ χορηγήσει παράταση χωρίς αίτηση του Αναδόχου, η νέα προθεσμία δεν μπορεί να υπερβεί την Οριακή προθεσμία
* Αν παρέλθει η Οριακή προθεσμία χωρίς να έχει περαιωθεί το Έργο , ο Ανάδοχος, εφόσον δεν ευθύνεται για την καθυστέρηση, μπορεί να ζητήσει την Διάλυση τςη Σύμβασης